S-1288/2019

Dómur:

Mál þetta, sem var tekið til dóms 7. nóvember 2019, höfðaði lögreglustjórinn á Suðurnesjum með ákæru 2. september 2019 á hendur T-kvk-þgf H-kvk-þgf, kt. 0000000000, [...];,,fyrir eftirtalin umferðar, hegningar og fíkniefnalagabrot;

I. fyrir umferðarlagabrot, því að hafa, þriðjudaginn 7. maí 2019, ekið bifreiðinni [...], á Reykjanesbraut við Voga, svipt ökuréttindum og undir áhrifum ávana og fíkniefna sem bönnuð eru á íslensku yfirráðasvæði (350 ng/ml af amfetamíni, 85 ng/ml af metamfetamíni og 200 ng/ml af MDMA í blóði) og því ekki verið fær um að stjórna bifreiðinni örugglega.

Telst þessi háttsemi ákærðu varða við 1. mgr., sbr. 2. mgr. 45. gr. a og 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

II. fyrir fíkniefnalagabrot, með því að hafa, þriðjudaginn 7. maí 2019, í kjölfar afskipta lögreglu í lið I haft í vörslum sínum 0,59 g af hassi sem fundust við leit lögreglu í bifreið ákærðu [...].

Telst þessi háttsemi varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

III. fyrir r angar sakargiftir með því að hafa, er lögregla hafði afskipti af ákærðu sbr. lið I, gefið lögreglu upp nafnið [...] og kennitölu hennar 000000

0000 og með því leitast við að rangur aðili yrði sakaður um refsiverða háttsemi.

Telst háttsemi þessi varða við 1. mgr. 148. gr. almennra hegningarlaga nr. 19/1940.

IV. fyrir umferðarlagabrot, því að hafa, þriðjudaginn 9. júlí 2019, ekið bifreiðinni [...], á Reykjanesbraut við Flugvallarveg, Reykjanesbæ, svipt ökuréttindum og undir áhrifum ávana og fíkniefna sem bönnuð eru á íslensku yfirráðasvæði (215 ng/ml af amfetamíni í blóði) og því ekki verið fær um að stjórna bifreiðinni örugglega.

Telst þessi háttsemi ákærðu varða við 1. mgr., sbr. 2. mgr. 45. gr. a og 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess jafnframt krafist að ákærðu verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006. Þá er þess krafist að gerð verði upptæk ofangreind fíkniefni, 0,59 g af hassi skv. heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Þann 7. nóvember 2019 var mál nr. S1959/2019 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum með ákæru 28. október 2019;

,,fyrir umferðarlagabrot, því að hafa, fimmtudaginn 18. júlí 2019, ekið bifreiðinni [...], á Reykjanesbraut við Fitjar, Reykjanesbæ, svipt ökuréttindum og undir áhrifum ávana og fíkniefna sem bönnuð eru á íslensku yfirráðasvæði (145 ng/ml af amfetamíni í blóði) og því ekki verið fær um að stjórna bifreiðinni örugglega.

Telst þessi háttsemi ákærðu varða við 1. mgr., sbr. 2. mgr. 45. gr. a og 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess jafnframt krafist að ákærðu verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Af hálfu ákærðu er krafist vægustu refsingar sem lög leyfa. Þá gerir skipaður verjandi kröfu um hæfilega þóknun sér til handa.

Ákærða hefur fyrir dómi skýlaust játað að hafa framið þau brot sem henni eru gefin að sök. Í ljósi játningar ákærðu var ákveðið að fara með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Að mati dómsins samrýmist játning ákærðu framkomnum gögnum. Brot ákærðu teljast því sönnuð og eru þau réttilega heimfærð til refsiákvæða í ákæru.

Ákærða er fædd [...] og á samkvæmt framlögðu sakavottorði að baki sakaferil sem nær aftur til ársins 2016. Við ákvörðun refsingar í máli þessu hefur eftirfarandi áhrif:

Með dómi 22. júní 2016 var ákærða dæmd til greiðslu 700.000 króna sektar og var svipt ökurétti í 18 mánuði fyrir akstur án þess að hafa ökuskírteini meðferðis, akstur undir áhrifum ávana og fíkniefna og fíkniefnalagabrot. Ákærða var dæmd í 60 daga fangelsi, þar af voru 30 dagar skilorðsbundnir til tveggja ára, og var svipt ökurétti í fimm ár með dómi 29. mars 2017. Í málinu var ákærða sakfelld fyrir hraðakstur, akstur svipt ökurétti, akstur undir áhrifum ávana og fíkniefna og fíkniefnalagabrot. Hluti þeirra brota sem ákærða var sakfelld fyrir í málinu voru framin fyrir uppkvaðningu áðurnefnds sektardóms frá 22. júní 2016, og var henni því gerður hegningarauki hvað þau brot varðaði. Með dómi 7. nóvember 2017 var ákærða dæmd í 60 daga fangelsi, þar af voru 30 dagar skilorðsbundnir til tveggja ára, og var svipt ökurétti ævilangt fyrir akstur svipt ökurétti og undir áhrifum ávana og fíkniefna 19. apríl 2017. Með dómnum var skilorðsbundni hluti dómsins frá 29. mars 2017 tekinn upp og ákærðu gerð refsing í einu lagi. Ákærða gekkst undir sektargerð lögreglustjóra 9. janúar 2019 þess efnis að ákærða samþykkti greiðslu 100.000 króna sektar fyrir akstur svipt ökurétti 13. október 2017. Með dómi 18. júní 2019 var ákærða sakfelld fyrir akstur svipt ökurétti og undir áhrifum ávana og fíkniefna. Ákærða framdi umferðarlagabrotin áður en hún gekkst undir áðurnefnda sektargerð frá 9. janúar 2019 og var henni því gerður hegningarauki. Þá var skilorðsbundni hluti áðurnefnds dóms frá 7. nóvember 2017 tekinn upp og ákærða gerð refsing í einu lagi. Ákærða var dæmd í 105 daga fangelsi auk þess sem ævilöng ökuréttarsvipting hennar var áréttuð.

Brot þau sem ákærða hefur verið sakfelld fyrir í máli þessu samkvæmt ákæruliðum I, II og III í ákæru dagsettri 2. september 2019 voru framin fyrir uppkvaðningu áðurnefnds dóms frá 18. júní 2019. Verður ákærðu því gerður hegningarauki hvað þau brot varðar samkvæmt 78. gr. almennra hegningaralaga nr. 19/1940.

Samkvæmt framangreindu um sakaferil ákærðu, og að brotum hennar virtum, sbr. 77. gr. almennra hegningarlaga nr. 19/1940, og með hliðsjón af skýlausri játningu ákærðu, þykir refsing hennar hæfilega ákveðin átta mánaða fangelsi.

Með vísan til 3. mgr. 101. gr. umferðarlaga er ævilöng ökuréttarsvipting ákærðu áréttuð.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Samkvæmt 1. mgr. 235. gr. laga nr. 88/2008 um meðferð sakamála verður ákærða dæmd til greiðslu sakarkostnaðar sem, samkvæmt framlögðum yfirlitum sækjanda um slíkan kostnað og með stoð í öðrum framlögðum gögnum, nemur 366.442 krónum. Þá greiði ákærða þóknun skipaðs verjanda síns, J-kk-ef B-kk-ef K-kk-ef lögmanns, sem þykir hæfilega ákveðin 147.560 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, T-kvk-nf H-kvk-nf, sæti fangelsi í átta mánuði.

Ákærða er svipt ökurétti ævilangt.

Ákærða sæti upptöku á 0,59 g af hassi.

Ákærða greiði 514.002 krónur í sakarkostnað, þar með talda þóknun skipaðs verjanda síns, J-kk-ef B-kk-ef K-kk-ef lögmanns, 147.560 krónur að meðtöldum virðisaukaskatti.

M-kvk-nf H-kvk-nf H-kvk-nf

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærða, T-kvk-nf H-kvk-nf, sæti fangelsi í átta mánuði.

Ákærða er svipt ökurétti ævilangt.

Ákærða sæti upptöku á 0,59 g af hassi.

Ákærða greiði 514.002 krónur í sakarkostnað, þar með talda þóknun skipaðs verjanda síns, J-kk-ef B-kk-ef K-kk-ef lögmanns, 147.560 krónur að meðtöldum virðisaukaskatti.

M-kvk-nf H-kvk-nf H-kvk-nf